Source: http://docplayer.fi/9556802-Helsingissa-elokuussa-2013-mikko-konkkola.html
Timestamp: 2018-04-20 10:28:22+00:00
Document Index: 16952072

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'KKO ', 'kko ', 'kko ']

Helsingissä, elokuussa Mikko Könkkölä - PDF
Helsingissä, elokuussa Mikko Könkkölä
Download "Helsingissä, elokuussa 2013. Mikko Könkkölä"
1 Esipuhe Helsingin hovioikeuspiirin ja Helsingin yliopiston oikeustieteellinen laatuhanke järjesti vuosina rangaistuksen määräämistä koskevan opintojakson. Kurssin osallistujilla oli mahdollisuus laatia artikkeli osana kurssin seminaariopetusta. Artikkelit on perinteiseen tapaan koottu julkaisuksi. Syksyllä 2011 järjestetty opintojakso oli jo 13. lajissaan. Opintojakso koostui luento-opetuksesta, seminaareista ja kirjallisista töistä. Laatuhankkeen kurssi oli avoin hovioikeuspiirin lainkäytön tehtävissä työskenteleville tuomareille, esittelijöille, syyttäjille ja asianajajille. Osallistujille laatuhanke on osa ammatillista oikeustieteen lisensiaattitutkintoa. Hovioikeuden näkökulmasta kyse on ennen kaikkea lainkäyttöhenkilökunnan täydennyskoulutuksesta, jossa saatu tietämys saatetaan julkaisulla laajemmin hyödynnettäväksi. Tämän julkaisun artikkeleissa keskitytään pohtimaan rangaistuksen määräämiseen ja rangaistuslajin valintaan liittyviä oikeuskysymyksiä. Aihe on alati ajankohtainen ja erityisen tärkeä niin yksilön kuin lainkäytön toimijoiden näkökulmasta. Rikosten seuraamusjärjestelmään jo tehdyt ja tulossa olevat lainmuutokset asettavat lainkäytön toimijoille uusia haasteita ja vaatimuksia. Julkaisun kirjoitukset jakaantuvat neljään pääteemaan. Ensimmäisten artikkeleiden aiheet liikkuvat yleisemmällä tasolla normaalirangaistuksen arvioinnissa korkeimman oikeuden ratkaisukäytännön valossa ja yhteisen rangaistuksen mittaamisperusteissa. Seuraavat artikkelit keskittyvät yksittäisten rikostyyppien rangaistuksen mittaamisongelmiin. Kolmantena pääteemana julkaisussa on erityiset rikoksentekijäryhmät ja yksittäiset seuraamukset. Kaksi viimeistä artikkelia käsittelevät rangaistuksen määräämiseen liittyviä prosessuaalisia kysymyksiä. Artikkelit on laadittu keväällä ja syksyllä 2012, johon saakka kirjoittajilla on ollut mahdollisuus seurata aiheisiin liittyvää oikeuskäytäntöä ja lainsäädäntöä. Tästä johtuen muun muassa syyteneuvottelujärjestelmää koskevaa lainmuutosehdotusta ja ehdotusta seurannutta keskustelua ei ole voitu ottaa huomioon. Haluan tässä yhteydessä kiittää tämän opintojakson toteuttamiseen osallistuneita. Opintojakson vastaavana opettajana on toiminut ylijohtaja Tapio Lappi-Seppälä. Hän on antanut asiantuntemuksensa osallistujien käyttöön ja huolehtinut osallistujien laatimien artikkeleiden tieteellisestä tarkastamisesta ja ohjaamisesta. Opintojakson suunnittelutyöryhmään ovat kuuluneet Tapio Lappi-Seppälän lisäksi hovioikeudenneuvos Risto Jalanko, tutkija Ville Hinkkanen, asianajaja Antti Riihelä, käräjätuomari Juha Fredriksson ja valtionsyyttäjä Juha-Mikko Hämäläinen. Työryhmän sihteerinä on toiminut viskaali Tiina Väisänen. Tapio Lappi-Seppälä ja käräjätuomari Veera Kankaanrinta ovat huo- 7
2 lehtineet tämän julkaisun toimitustyöstä. Lopuksi kiitän myös artikkelien kirjoittajia, joiden asiantuntemus tämän julkaisun välityksellä saatetaan hovioikeuspiirin lainkäyttöhenkilöstön ja koko oikeusyhteisön hyödynnettäväksi. Helsingissä, elokuussa 2013 Mikko Könkkölä 8
3 Alkulause Tämän teoksen kirjoitukset ovat Helsingin yliopiston oikeustieteellisen tiedekunnan lukuvuonna järjestämän ja Helsingin hovioikeuspiirin laatuhankkeeseen liittyvän Rangaistuksen määrääminen opintojakson tuotteita. Opintojakso oli osa tiedekunnan ammatillisesti painottunutta jatkokoulutusta ja jatkoa Helsingin hovioikeuspiirin laatuhankkeeseen liittyneille aikaisemmille rikosoikeutta käsitelleille opintojaksoille. Jakson suorittaminen oikeutti osallistujat, jotka olivat kaikki lainkäytön ammattilaisia eli tuomareita, syyttäjiä, asianajajia ja hovioikeudenviskaaleja, lukemaan jakson hyväkseen kymmenen opintopisteen laajuisena osana oikeustieteen lisensiaatin tai tohtorin tutkintoa. Rangaistuksen määräämistä koskeva opintojakson alku koostui syksyllä 2011 neljästä neljän tunnin pituisesta luentotilaisuudesta, joita osallistujat seurasivat työpäivän päätteeksi Helsingin käräjäoikeuden auditoriossa. Opetuksesta vastasivat ylijohtaja Tapio Lappi-Seppälä, tutkija Ville Hinkkanen, lainsäädäntöneuvos Matti Marttunen, professori Jussi Tapani, valtakunnansyyttäjä Mika Illman ja hovioikeudenlaamanni Mika Huovila. Luentoja seurasivat Helsingin hovioikeuden seminaarisalissa keväällä 2012 pidetyt seminaarit sekä niitä varten laaditut kirjalliset lopputyöt. Seminaariesitelmän pitäneille annettiin mahdollisuus laatia esityksestään myös julkaistava versio. Kirjallisen työn laatimisesta tieteelliseksi artikkeliksi sai 5 opintopistettä lisää. Muokatut kirjalliset työt julkaistaan tässä kokoelmassa. Töistä annetulla palautteella on pyritty parantamaan kirjoitusten tasoa ottaen erityisesti huomioon ne vaatimukset, jotka tieteelliselle kirjoittamiselle jatkokoulutuksessa asetetaan. Kuitenkin jokainen kirjoittaja vastaa tässäkin julkaisussa itse lopputuloksesta ja esittämistään kannanotoista. Kirjoitukset jakaantuvat neljään päätemaan. Kahden ensimmäisen artikkelin aiheet ovat luonteeltaan yleisimpiä. Hovioikeudenneuvos Kirsti Uusitalon kirjoitus korkeimman oikeuden ratkaisujen merkityksestä normaalirangaistuksen arvioinnissa koskettelee periaatteellisesti merkittäviä oikeuslähdeopillisia teemoja. Hovioikeudenneuvos Jukka Ketolan kirjoitus yhteisen rangaistuksen mittaamisperusteista pureutuu käytännön kannalta merkittävään yhteisen rangaistuksen määräämisen ongelmiin. Pitkän tuomarikokemuksen pohjalta laadittu kirjoitus antaa hyvän kuvan yhtenäisrangaistusjärjestelmän soveltamisongelmista. Kirjoittajan huomiot oikeuskäytännön epäyhtenäisyydestä on syytä ottaa vakavasti, eritoten tilanteessa, jossa aikaisemman konkurrenssijärjestelmän erottelut ja mittaamislinjat tuntenut tuomaripolvi on siirtymässä eläkkeelle. 9
4 Kolme seuraavaa kirjoitusta paneutuu yksittäisten rikostyyppien mittaamisongelmiin. Käräjätuomari Tiina-Liisa Autio ja OTK, VT, KTM Anna Karjala tarkastelevat raiskausrikosten rangaistuskäytäntöä Helsingin hovioikeuden vuosina antamien ratkaisujen valossa. Artikkeli täydentää merkittävällä tavalla raiskausrikosten rangaistuskäytännöstä saatavaa kuvaa. Kirjoitus sisällytettiinkin hieman muokattuna ja lyhennettynä myös Oikeusministeriön vuonna 2012 julkaisemaan raporttiin Selvityksiä raiskausrikoksista, (Oikeusministeriö, Selvityksiä ja ohjeita 13/2012). Kaksi muuta teemakokonaisuuden kirjoitusta keskittyy niin sanottuun moderniin rikollisuuteen. Kihlakunnansyyttäjä Timo Haikonen tarkastelee korkeimman oikeuden ja hovioikeuksien antamien ratkaisujen pohjalta rangaistuksen mittaamista ja rangaistuslajin valintaa talousrikoksissa. Kihlakunnansyyttäjä Heidi Nummelan tarkastelujen kohteena ovat vuorostaan ympäristörikokset ja niistä langetetut tuomiot. Neljä seuraavaa kirjoitusta koskettelevat erityisiä rikoksentekijäryhmiä ja yksittäisiä seuraamuksia. Hovioikeudenviskaali Tiina Väisänen tarkastelee kirjoituksessaan ongelmia, joita seuraa rikosoikeuden ja lastensuojelullisen huostaanoton samanaikaisesta soveltamisesta nuorille. Hän asettaa vastattavaksi kysymyksen, rangaistaanko rikoksen tehnyttä nuorta kahdesti (ne bis in idem), kun hänet saman teon vuoksi otetaan huostaan lastensuojelulain ja tuomitaan rikoslain määräämään rangaistukseen? Toiseksi pohditaan mahdollisuuksia kohtuullistaa rangaistuksia huostaanottopäätöksen nojalla. Yksittäisistä seuraamuksista tulevat tarkastelluiksi uusi valvontarangaistus, yhteisösakko sekä ajokielto. Työtuomioistuimen lakimiessihteeri Hanna Kurtto tarkastelee vuonna 2011 käyttöön otetun valvontarangaistuksen soveltamisedellytyksiä. Kirjoituksessa esitellään myös ensimmäisiä ennakkotietoja uuden rangaistuslajin soveltamisesta. Kihlakunnansyyttäjä Marianna Semi tarkastelee yhteisösakon soveltamiskäytäntöä. Kihlakunnansyyttäjä Antero Ollin kirjoitus rikosperusteisesta määräaikaisesta ajokiellosta antaa tiiviin yleiskatsauksen kovin mutkikkaaksi muodostuneen ajokorttiseuraamusjärjestelmän kehitysvaiheista ja nykyisestä sääntelystä. Kokoelman kaksi viimeistä kirjoitusta liittyvät rangaistuksen määräämisen prosessuaalisiin ulottuvuuksiin. Käräjätuomari Veera Kankaanrinta pohtii tuomioiden vastavuoroiseen tunnustamiseen liittyviä kysymyksiä ja sitä, mikä merkitys ulkomaisella tuomiolla tulee antaa mittaamisharkinnassa uuden RL 7:9:n pohjalta. Käräjätuomari Marika Siiki taas asettaa vastattavakseen kysymyksen, mitä syyttäjän seuraamuskannanotolta voidaan lainsäädännön ja esitöiden valossa odottaa, ja mikä merkitys tuolla kannanotolla on rikosasian käsittelytapaa valittaessa. Suppean kurssin pohjalta laadittuun kirjoituskokoelmaan oli mahdotonta sisällyttää laajan aihepiirin kaikkia osateemoja. Yhtäkaikki, kokoelmaan kirjoitukset antavat hyvän kuvan rangaistuksen määräämiseen liittyvät problematiikan laajuudesta. Kaikkien kirjoitusten ansioihin kuuluu, että niissä on pystytty tuomaan esille ja erittelemään oikeuskäytäntöä lainsoveltajalle tutusta näkökulmasta. Rikosten seuraamusjärjestelmä on pysyvässä muutostilassa. Jo tehdyt ja tulossa olevat lainmuutokset tuovat rangaistusta määräävälle tuomarille, rangaistusvaatimuksiaan muotoileville syyttäjille, näihin vaatimuksiin vastaaville asianajajille, sekä 10
5 rangaistusten täytäntöönpanosta huolehtiville rikosseuraamusalan työntekijöille yhä uusia ja vaihtuvia haasteita. Keskustelut ja pohdinnat näistä kysymyksistä tulevat siis jatkumaan. Allekirjoittanut Tapio Lappi-Seppälä on ollut opintojakson vastuuopettaja. Hän suunnitteli opetuskokonaisuuden, vastasi osasta opetusta, tarkasti lopputyöt ja antoi palautteen töiden laatijoille. Allekirjoittanut Veera Kankaanrinta vastasi lopputöiden painoasuun saattamisesta sekä monista käytännön järjestelyihin liittyneistä kysymyksistä. Hän on myös itse suorittanut opintojakson ja hänen lopputyönsä julkaistaan tässä teoksessa. Helsingissä 16. päivänä elokuuta 2013 Tapio Lappi-Seppälä Veera Kankaanrinta 11
6 Kirsti Uusitalo Korkeimman oikeuden ratkaisujen merkitys normaalirangaistuksen arvioinnissa alemmissa oikeusasteissa määritteleekö korkein oikeus normaalirangaistustason? 1. Kysymyksenasettelu Rikoslain rangaistuksen määräämistä koskevat säännökset kuvastavat niin sanottua normaalirangaistusajattelua, jonka mukaan tuomioistuimen tulee verrata tuomittavana olevaa tapausta rikoksen tavallisiin ilmenemismuotoihin ja tuomita sen jälkeen teosta rangaistus, joka joko vastaa teosta tyypillisesti tuomittavia rangaistuksia tai poikkeaa näistä sen mukaan, miten tapaus poikkeaa keskimääräisrikoksesta törkeämpään tai lievempään suuntaan 1. Jo lain esitöissä on kuitenkin todettu oikeuskäytännön suurimmaksi ongelmaksi sen epäyhtenäisyys, kun sekä rangaistuksen mittaamisessa että lajivalinnassa on suuria paikkakuntakohtaisia eroja. Esitöissä on pidetty lain mittaamis- ja lajivalintanormeja tätä epäkohtaa korjaavina, mutta yksin riittämättömänä välineenä käytännön yhtenäisyyden takaamiseksi. Tämän ohella katsottiin tarvittavan jatkuvaa ja ajan tasalla olevaa tietoa eri rikosten rangaistuskäytännöstä ja korostettiin sekä muutoksenhakukontrollin ja ylempien oikeusasteiden antamien ennakkopäätösten merkitystä että seminaarien ja keskustelutilaisuuksien muodossa annettavan muun ohjauksen käytäntöä yhtenäistävää vaikutusta. 2 Myös itse normaalirikoksen käsitettä on lain esitöissä pidetty karkeana yksinkertaistuksena ja todettu, että sen sijaan eri rikosten piirissä on erotettavissa joukko tyyppitilanteita, joita vastaavia tyyppirangaistusvyöhykkeitä voidaan kuvata tilastollisesti. Lisäksi on korostettu sitä, ettei normaalirangaistusajattelun mukainen mittaamisprosessi saa rajata niiden seikkojen alaa, jotka otetaan huomioon rangaistuksen lajia valittaessa ja määrää mitattaessa. Rikoksen ja sen törkeyden lisäksi on pidetty mahdollisena ottaa huomioon myös tekijään liittyvät seikat sekä teon ulkopuoliset, moitearvosteluun kuulumattomat kohtuus- ja tarkoituksenmukaisuussyyt. Normaa- 1 2 HE 44/2002 vp. s HE 44/2002 vp. s
7 lirangaistusajattelumallin lähtökohta on, että tuomioistuimella on tieto eri rikosten tyyppirangaistusvyöhykkeistä ja näitä vyöhykkeitä vastaavista tyyppirikoksista ja että tuomioistuimet ovat yksimielisiä rikosten törkeysarvosteluun vaikuttavista perusteista ja osaavat suhteuttaa ratkaistavana olevan tapauksen vallitsevaan käytäntöön. 3 Keskustelua on käyty siitä, voiko tuomari rangaistusta määrätessään käyttää harkinta-apunaan rangaistustaulukoita, jollaisia vanhastaan on ollut käytössä huumausainerikosten ja rattijuopumusten osalta, tai uudempia eri laatuhankkeiden yhteydessä laadittuja ja julkaistuja selvityksiä rangaistusten mittaamisesta ja käytetyistä keskeisistä mittaamisperusteista. Kokeneella tuomarilla on jokin näkemys tavallisimpien rikosten tyyppitapauksista ja niitä vastaavasta normaalirangaistustasosta, mutta osa rikoksista, erityisesti törkeimmät tekomuodot, ovat siinä määrin harvinaisia, ettei niitä osu ratkaistavaksi yhdelle tuomarille kovin usein eikä tiedon saaminen muiden käsittelemistä vastaavista asioista tapausten vertailemiseksi ole helppoa. Tuomarikunnan nopea nuorentuminen tuo tässä suhteessa lisää haasteita. Rikoksen törkeysarvosteluun vaikuttavien erisuuntaisten seikkojen arvottamisesta ja painoarvosta rangaistuksen määräämisessä ei varmuudella myöskään vallitse mitään laajaa yksimielisyyttä tuomareiden kesken. Kun edellä mainittujen rangaistustaulukoiden ja mittaamisselvitysten käyttämiseen apuvälineenä mittaamisharkinnassa suhtaudutaan usein hyvin penseästi, tuntuisi ylempien tuomioistuimien ratkaisujen rooli vuorostaan korostuvan 4. Pyrin seuraavassa tarkastelemaan sitä, minkälaista tukea alemman oikeusasteen tuomari voi rangaistuksen määräämisharkintaa varten saada korkeimman oikeuden ratkaisuista. Kiinnitän huomiota myös korkeimman oikeuden tuomioiden perustelutapaan, kun rikoslain esitöissä on vielä pidetty mittaamisratkaisujen perusteluja keskeisenä välineenä, jolla tuomioistuinlaitos voi itse osallistua rangaistuksen määrään ja laatuun vaikuttavien oikeudellisten periaatteiden muotoiluun 5. Tätä kirjoitusta varten on selvitetty korkeimman oikeuden mittaamisratkaisujen perusteluja viimeisten noin 10 vuoden aikana asioissa, joissa on ollut kysymys varkaudesta, petoksesta, pahoinpitelystä, huumausainerikoksista tai seksuaalirikoksista. Tätä vanhemmissa ratkaisuissa yksityiskohtaisia mittaamisperusteluja on vain harvoin. Varkaudessa, petoksessa ja pahoinpitelyssä on kysymys tavanomaisista rikoksista, joiden osalta rangaistuskäytännön voi sanoa olevan suhteellisen vakiintunut. Huumausainerikoksissa alemmissa tuomioistuimissa rangaistuskäytäntöä yhtenäistävät edellä mainitut oikeuskäytäntöön nojaavat rangaistustaulukot, joissa ryhmittelyperusteena on käytetty aineiden laatua ja määrää ja käyttötarkoitusta. Seksuaalirikosten rangaistuskäytäntö on ollut vilkkaan julkisen keskustelun kohteena. Ongelmana näis HE 44/2002 vp. s. 168, 178. Esimerkiksi professori Kaarlo Tuori on oikeusministeriön niin sanottua avaintuomarihanketta koskeneessa lausunnossaan korkeimmalle oikeudelle todennut tuomioistuimen sisäisen riippumattomuuden asettavan rajoituksia lainkäytön yhtenäisyyteen kohdistuvalle ohjaukselle myös tuomioistuimen sisällä. Ylimpien tuomioistuinten lainkäytön yhtenäisyyttä koskeva valvontatehtävä perustuu perustuslain 99 :n 2 momentin säännökseen. HE 44/2002 vp. s
8 sä on tuomarin näkökulmasta ollut erityisesti se, ettei tapausten vertailu alemmissa oikeusasteissa salassapitomääräysten ja törkeimpien tekomuotojen harvalukuisuuden vuoksi yleensä onnistu joko lainkaan tai vain vaivoin. Tarkastelussa on keskitytty eri rikostyyppeihin ja normaalirangaistuksen mittaamisharkinnan eroihin niissä, huomiota ei ole kiinnitetty esimerkiksi uusimisvaikutukseen tai sanktiokumulaatioon, joista myös on annettu useita korkeimman oikeuden prejudikaatteja. Muutamaa poikkeusta lukuun ottamatta tarkasteltavaksi valitut ratkaisut ovat uuden rikoslain yleisen osan voimassaolon ajalta. Jäljempänä esitetyt tiivistelmät korkeimman oikeuden ratkaisuperusteluista ovat täysin sanatarkkoja vain siltä osin kuin ne on merkitty sitaatteihin. 2. Rikoslaissa rangaistuksen määräämiselle asetetut lähtökohdat 2.1 Rangaistuksen mittaaminen Rikoslain 6 luvun 3 :ssä on säädetty rangaistuksen määräämisen lähtökohdista. Säännöksen mukaan rangaistusta määrättäessä on otettava huomioon kaikki lain mukaan rangaistuksen määrään ja lajiin vaikuttavat perusteet sekä rangaistuskäytännön yhtenäisyys. Viittaus lain mukaan rangaistuksen määrään vaikuttaviin perusteisiin tarkoittaa lain esitöiden mukaan ennen kaikkea yksittäisistä tunnusmerkistötekijöistä ilmeneviä rikosten törkeysarvostelussa vaikuttavia seikkoja. Keskeiset rikoskohtaiset törkeysarvostelun perusteet, niin sanotut erityiset mittaamisperusteet, löytyvät tunnusmerkistöistä sekä rikoksen kvalifiointi- ja privilegiointiperusteita tulkitsemalla 6. Rangaistuksen mittaamisen yleisperiaate rikoslain 6 luvun 4 :n mukaan on, että rangaistus on mitattava niin, että se on oikeudenmukaisessa suhteessa rikoksen vahingollisuuteen ja vaarallisuuteen, teon vaikuttimiin sekä rikoksesta ilmenevään muuhun tekijän syyllisyyteen. Rangaistuksen mittaamisessa johtavia periaatteita ovat siten yhdenvertaisuus- ja suhteellisuusperiaatteet. Teon törkeysarvostelun keskeisiä perusteita ovat teon seuraukset, vahinko ja vaara sekä teosta ilmenevä tekijän syyllisyys. Rikoksen vahingollisuuden ja vaarallisuuden arvioinnin tulisi lain esitöiden mukaan tapahtua suhteessa annettuun rikoskuvaukseen ja kyse on aina nimenomaan tunnusmerkistön mukaisten seurausten arvottamisesta. Siinä on lähtökohtana suojeluobjekti ja suojaamistavoite. Vahinko ja vaara ei viittaa pelkästään toteutuneisiin rikoksen seurauksiin, vaan myös siihen vahinkoon ja vaaraan, jonka teosta ennalta arvioiden olisi saattanut odottaa aiheutuvan. Vaaraa arvioidaan asteikossa sekä seurauksen todennäköisyyden että sen laadun ja vakavuuden mukaan. Rangaistuksen mittaamisessa 6 HE 44/2002 vp. s
9 saa ottaa huomioon rikoksen seurauksista vain ne, joihin tekijän syyllisyys on ulottunut. 7 Tekojen motiiveja on lain esitöissä pidetty tekojen yleisessä moraalisessa arvottamisessa tärkeinä, koska ne kertovat jotakin tekijästä itsestään ja siitä mihin hän on pyrkinyt. Torjuvasta suhtautumisesta tekijärikosoikeudellisiin perusteisiin johtuu, että rangaistuksen koventamiseen tekijän persoonallisuuspiirteiden nojalla suhtaudutaan pidättyvästi. Sen sijaan lainsäätäjä on suhtautunut myönteisesti epäitsekkäistä motiiveista tehtyjen rikosten lievempään rankaisemiseen. 8 Rikoksesta ilmenevä muu tekijän syyllisyys viittaa teko- eikä tekijäsyyllisyyteen. Rikoslain perusteella rangaistaan teosta, ei elämäntavasta. Tahallisuuden ja tuottamuksen erottelu eriasteisiin mahdollistaa syyllisyysmoitteen jyvittämisen syyksiluettavuuden lajien sisällä. Rikoksen tekopäätöksen kiinteys ja se, missä määrin se osoittaa tekijän vakaata aikomusta rikkoa lakia, ovat syyllisyysarvosteluun vaikuttavia seikkoja. Syyllisyys on ennen muuta moitittavuutta ja moitteen edellytyksenä on, että tekijä olisi voinut toimia toisin. Rikoksen tekotapojen erot heijastavat teon vaihtelevaa vahingollisuutta ja vaarallisuutta taikka ne kertovat tekijän syyllisyyden asteesta. Tekotapaa määrittävinä piirteinä lain esitöissä on mainittu esimerkiksi käytetyt tekovälineet, teon kesto, tekijän asema, uhrin avuttomuus ja haavoittuvuus sekä tekotavan raakuus tai julmuus, joiden merkitys määräytyy sen mukaan, mitä ne kertovat teon vahingollisuudesta ja vaarallisuudesta tai tekijän syyllisyydestä. 9 Edelleen lain esitöissä on viitattu niin sanottuun kaksinkertaisen kvalifioinnin kieltoon, jonka mukaan tunnusmerkistötekijää ei tule uudelleen arvottaa mittaamisessa. Sen järkevä tulkinta merkitsee, että mikäli kvalifiointiperusteena on mainittu jokin yleisten mittaamisperusteiden tuntema seikka, esimerkiksi suunnitelmallisuus, tuo sama peruste on lupa ottaa mittaamisessa huomioon vain, jos se esiintyy poikkeuksellisen korostuneena. 10 Lopuksi lain esitöissä on vielä todettu, että rangaistuksen mittaamisperusteiden tyhjentävä luetteloiminen on mahdotonta ja että tunnusmerkistöstä ilmenevien seikkojen sekä rangaistuksen mittaamisnormeihin kirjattujen perusteiden ohella moitearvostelussa tulevat pohdittavaksi itse asiassa kaikki ne perusteet, joiden nojalla tehdään ero rangaistavan ja rankaisemattoman käyttäytymisen välillä Lajivalinta Valinnasta sakon ja vankeuden välillä ei ole normia, vaan tämä valinta perustuu lain esitöiden mukaan rikoksen moitittavuuden ja rangaistuksen ankaruuden väliseen ver HE 44/2002 vp. s HE 44/2002 vp. s HE 44/2002 vp. s HE 44/2002 vp. s HE 44/2002 vp. s
10 tailuun ja valinta on tehtävä 6 luvun normien ja tunnusmerkistöstä ilmenevien erityisten mittaamisperusteiden ohjaamana 12. Erilliset lajivalintanormit rikoslain 6 luvussa on sen sijaan annettu valinnasta ehdottoman ja ehdollisen vankeuden välillä sekä nuorisorangaistuksesta, yhdyskuntapalvelusta ja valvontarangaistuksesta. Lisäksi rikoslain 6 luvun 12 :ssä on säännös rangaistuksen tuomitsematta jättämisestä. Sääntelyllä ehdollisen vankeuden oheisseuraamuksista, nuorisorangaistuksesta, yhdyskuntapalvelusta ja valvontarangaistuksesta on pyritty lisäämään vaihtoehtoja ehdottomalle vankeudelle kriminaalipoliittisin perustein. Vaikka korkein oikeus on antanut esimerkiksi useita yhdyskuntapalvelun käyttöalaa koskevia merkittäviä prejudikaatteja, sivuutan tässä kirjoituksessa enemmälti lajivalinnan muutoin kuin ehdollisen ja ehdottoman vankeuden välillä. Rikoslain 6 luvun 9 :n mukaan määräaikainen enintään kahden vuoden vankeusrangaistus voidaan määrätä ehdolliseksi, jollei rikoksen vakavuus, rikoksesta ilmenevä tekijän syyllisyys tai tekijän aikaisempi rikollisuus edellytä ehdottomaan vankeuteen tuomitsemista. Lajivalintaratkaisuja ehdollisen ja ehdottoman vankeuden välillä ei ole jäljempänä tarkasteltu erikseen rikosnimikkeistä riippumatta, vaikka tämä olisi voinut olla perusteltua. Tätä valintaa korkein oikeus on tehnyt muun muassa ratkaisuissaan 2011:53, 2010:18, 2004:45, 2002:52, 2001:25, 2001:24, 1994:77 ja 1993:12, joista osa on esillä tarkemmin jäljempänä. Ratkaisuissa on usein ollut kysymys vakavasta rikoksesta, jonka tekijää ei ollut aiemmin rekisteröity rikoksista. Esimerkiksi rikoksista kulunut aika ja perheenjäsenten riippuvuus tekijän huolenpidosta ovat myös voineet vaikuttaa siihen, että lajivalinnassa on päädytty ehdolliseen vankeuteen, vaikka tekoon liittyvät seikat muuten puolsivatkin rangaistuksen määräämistä ehdottomana (KKO 1994:77). Huomattavan vahingonkorvausvastuun merkitykseen valinnassa ehdottoman ja ehdollisen vankeuden välillä palataan seuraavassa petoksia koskevassa jaksossa 4.2. Jatkokäsittelyluvan edellytyksiä koskevassa ratkaisussa 2012:25 (kohta 20) korkein oikeus on todennut, että oikeuskäytännön yhtenäisyyden taustalla oleva yhdenvertaisuusperiaate koskee myös rangaistuslajin valintaa ja on oikeudellisesti sitova. Toisaalta on korkeimman oikeuden mukaan selvää, että rangaistuslajin valinta tehdään kussakin yksittäistapauksessa tekoon ja tekijään liittyvien rikoslain 6 luvun säännösten nojalla huomioon otettavien seikkojen pohjalta, mistä johtuen tuomioistuinten ratkaisut samantyyppisissäkin tapauksissa saattavat erota toisistaan ilman, että käsillä välttämättä olisi oikeusturvaa vaarantava yhdenvertaisuudesta tai oikeuskäytännön yhtenäisyydestä poikkeaminen. Korkein oikeus totesi edelleen (kohta 22), että törkeää rattijuopumusta koskevassa oikeuskäytännössä oli hyväksytty, että kysymyksessä olleen kaltaisesta uusimisteosta tuomittava vankeusrangaistus voi olla ehdoton. Tämän kaltaisessa asiassa yksittäinen julkaistukaan hovioikeusratkaisu, joka ei edes kaikilta osin ollut vertailukelpoinen, ei sellaisenaan korkeimman oikeuden mukaan osoittanut, että tässä tapauksessa rangaistuslajin valinta olisi poikennut yleisestä oikeuskäytännöstä. 12 HE 44/2002 vp. s
11 3. Korkeimman oikeuden ratkaisuista oikeuslähteinä mittaamisharkinnassa Korkeimman oikeuden ennakkopäätösten merkityksestä tai sitovuudesta alempien oikeuksien kannalta ei ole laissa nimenomaista säännöstä. Perinteisessä oikeuslähdeajattelussa korkeimman oikeudenkin ratkaisuja pidetään vain heikosti velvoittavina. Ylimpien tuomioistuinten lainkäyttöä koskevasta valvontavallasta on säännös perustuslain 99 :n 2 momentissa. Lainkohdan esitöiden mukaan valvonta ei merkitse oikeutta puuttua yksittäisen oikeusjutun käsittelyyn, vaan käytännössä valvontatehtävään kuuluu muun muassa lainkäytön yhtenäisyyden valvominen, neuvottelupäivien järjestäminen ja henkilöstön koulutuksesta huolehtiminen 13. Ylimpien tuomioistuinten ennakkopäätöksillä on siten lähinnä oikeuskäytännön yhtenäisyyttä turvaavaa, tuomioistuimia ohjaavaa merkitystä, mutta ei välitöntä oikeudellista sitovuutta yksittäisen oikeustapauksen ratkaisussa. Oikeudenkäymiskaaren 30 luvun 3 :n mukaan valitusluvan saamisen edellytyksenä korkeimmassa oikeudessa kuitenkin on muun ohessa se, että lain soveltamisen kannalta muissa samanlaisissa tapauksissa tai oikeuskäytännön yhtenäisyyden vuoksi on tärkeätä saattaa asia korkeimman oikeuden ratkaistavaksi. Korkeimman oikeuden ratkaisuilla onkin sille nimenomaisesti annetun valvontavallan ja valituslupaperusteista ilmenevän ohjaustarkoituksen vuoksi oikeuslähteenä erilainen, korostetumpi asema kuin hovioikeuksien ratkaisuilla. Prosessiekonomia ja tuomioistuinten rationaalinen työjako huomioon ottaen korkeimman oikeuden ratkaisuja voitaisiinkin hyvin perustein pitää tuomaria ainakin ammattieettisesti vahvasti velvoittavina. Korkeimman oikeuden ennakkopäätökset, prejudikaatit, on usein jaettu deklaratorisiin ja demonstratiivisiin. Deklaratorisista ennakkoratkaisuista ilmenevä oikeusohje on laadittu niin yleiseksi, että se on rinnastettavissa lain säännökseen. Tällainen ennakkopäätös, joka syntyy yleensä perinteisistä laintulkintaa tai lainsystematiikkaa koskevista ongelmista, on tarkoitettu avuksi ratkaistaessa tulevaisuudessa vastaavia oikeustapauksia. Demonstratiiviset prejudikaatit puolestaan eivät ilmaise mitään tiettyä oikeusohjetta, vaan toimivat lähinnä esimerkkeinä ratkaisuharkinnassa kyseisen kaltaisessa tapauksessa huomioon ainakin otettavista seikoista ja ne havainnollistavat ja valaisevat tiettyä kysymyksenasettelua 14. Demonstratiivinen prejudikaatti syntyy tavallisesti avointen säännösten soveltamiskysymyksistä, joiden osalta lainsäätäjä on tarkoittanutkin jättää lainsoveltajalle harkintavaltaa, jota korkeimman oikeuden ei ole ollut tarkoitustakaan rajoittaa ennakkopäätöksellään 15. Rangaistuksen määräämistä ja mittaamista koskevan sääntelyn edellä selostetusta avoimuudesta johtuu, että näissä kysymyksissä korkeimman oikeuden ratkaisut ovat yleensä demonstratiivisia eli vain harkintaohjeeksi tarkoitettuja. Tästä on kuitenkin HE 1/1998 vp. s. 76 ja 157. Möller s , Välimäki s. 18. Välimäki s
12 joitain selkeitä poikkeuksia esimerkiksi lievemmän lain soveltamista koskevien ongelmien yhteydessä. Osin myös lajivalintaa koskevat ratkaisut voivat olla deklaratiivisia tai lähes sen kaltaisia, kuten yhdyskuntapalveluun tuomitsemista koskeva korkeimman oikeuden ratkaisu 2009:30 tai aiemman vankeusrangaistuksen huomioon ottamista koskeva ratkaisu 2009:70. Ratkaisussa 2009:30 korkein oikeus totesi, ettei tuomion antamisen jälkeen tehty rikos estänyt tuomitsemasta rikoksentekijää yhdyskuntapalveluun. Ratkaisussa 2009:70 korkein oikeus totesi hovioikeuden menetelleen väärin, kun se ei ollut vankeusrangaistusta määrätessään ottanut rikoslain 7 luvun 6 :n mukaisesti huomioon aikaisemmin tuomittua ehdotonta vankeusrangaistusta. Korkeimman oikeuden ratkaisujen perustelutekniikka on kaikissa asioissa muuttunut merkittävästi 1990-luvun alkupuolelta lukien niin, että aikaisemmasta, kiteytetyn ja lyhyen oikeusohjeen antamisesta, on siirrytty laajaan ja selittävään perustelutekniikkaan. Demonstratiivisten prejudikaattien antamisen voisi siten ehkä arvella myös yleistyneen. Rangaistuksen lajivalinta- ja mittaamisratkaisujen perustelut ovat kuitenkin korkeimmassa oikeudessa edelleenkin osin suppeita silloin, kun valitusluvan myöntämisen peruste ratkaisun otsikosta päätellen on ollut joku muu kysymys kuin mittaamiskysymys. Korkein oikeus ei siten useimmiten ole halunnut antaa demonstratiivistakaan ohjetta mittaamisharkintaan. Yksi tarkasteltavaksi valitun ajanjakson varhaisimmista ratkaisuista, joissa on tarkemmin eritelty rangaistuksen mittaamisperusteita, on 2003:134, jossa A:n syyksi oli luettu rattijuopumus, törkeä liikenneturvallisuuden vaarantaminen, törkeä kuolemantuottamus ja liikennerikkomus. Rangaistusta mitattaessa lähdettiin ankarimmin rangaistavasta törkeän kuolemantuottamuksen rangaistusasteikosta ja todettiin, että koska liikenneturvallisuuden vaarantaminen tuottamuksellisine seuraamuksineen voi ilmetä monin eri tavoin, oli tilastojen ja rangaistuskäytännön perusteella mahdollista päätellä yleensä vain se, millaisten rajojen sisällä rangaistukset vaihtelevat, ja pyrkiä mittaamaan rangaistus tämän mukaisesti. Korkein oikeus vertasi ratkaistavanaan ollutta tapausta aiemmin ratkaisemiinsa tapauksiin 1983 II 37, 1993:26 ja 1998:67 ja totesi, että tapaukset eivät olleet verrattavissa keskenään. Tapauksista ilmenevä rangaistuskäytäntö otettiin kuitenkin huomioon ja A:n syyllisyyttä verrattiin ratkaisujen 1983 II 37 ja 1998:67 vastaajien syyllisyyteen. Sittemmin samantapainen yleiseen rangaistuskäytäntöön varauksellisesti suhtautuva perustelutapa tulee esille myös tässä kirjoituksessa tarkastelun kohteeksi valittujen rikosten kohdalla. Seksuaalirikosta koskevassa ratkaisussa 2011:102 korkein oikeus totesi, että rangaistuksen määrääminen perustuu rikoslain 6 luvun 3 ja 4 :ssä säädetyt periaatteet huomioon ottamalla asianomaista rikosta koskevassa säännöksessä säädettyyn rangaistusasteikkoon ja sen pohjalta tapahtuvassa mittaamisharkinnassa ovat keskeisessä asemassa kysymyksessä olevaa rikosta koskevat rangaistuksen mittaamista ohjaavat korkeimman oikeuden ennakkoratkaisut. Jos sellaisia ei ole, huomioon voidaan ottaa myös muut samaa rikosta koskevat korkeimman oikeuden ratkaisut, 19
13 joissa korkeimmassa oikeudessa on ollut kysymys myös rangaistuksen mittaamisesta. Jos korkeimman oikeuden ratkaisukäytäntöä ei ole jonkin rikoksen osalta laisinkaan tai jos se on niukkaa, huomiota voidaan kiinnittää myös rangaistuskäytäntöä kuvaaviin tilastollisiin tai muihin selvityksiin, mikäli niistä ilmenevää rangaistustasoa voidaan pitää edellä mainitut rangaistuksen mittaamisperusteet huomioon ottaen oikeudenmukaisena. Korkein oikeus siten näyttäisi itse korostavan omien ratkaisujensa merkitystä oikeuslähteenä myös mittaamisharkinnassa ja normaalirangaistustason määrittämisessä. Korkeimman oikeuden kanta näyttäisi olevan toisaalta, että tekotavoilta laajakirjoisissa rikoksissa rangaistuskäytännön merkitys mittaamisharkinnassa on rajoitettua, ja toisaalta, että yleiseen rangaistuskäytäntöön tulee suhtautua muutoinkin varauksellisesti niin, että se on hyväksyttävissä harkintaperusteeksi vain, jos se on laissa säädetyt mittaamisperiaatteen huomioon ottaen oikeudenmukainen. Tällaista jälkikäteistä rangaistuskäytännön muodostumiseen kohdistuvaa yleistä kontrollia yksittäinen tuomari ei tietenkään voi tehdä, vaan rangaistuksen oikeudenmukaisuuden hän arvioi vain kussakin ratkaistavanaan olevassa tapauksessa erikseen. Epäselvää on myös, kenen oikeudenmukaisuusnäkemyksen varassa kyseinen arviointi tulisi suorittaa. Mahdollista onkin, että korkein oikeus on tarkoittanut oikeudenmukaisuutta koskevalla kannanotollaan viitata siihen tosiasiaan, että oikeuskäytäntö yleensä ja myös rangaistuskäytäntö elää hitaasti yhteiskunnallisen muutoksen ja arvojen muutoksen yhteydessä, minkä vuoksi vanhastaan vakiintunutta tapaa tulee aina arvioida myös nykyhetken arvostusten valossa. 4. Korkeimman oikeuden ratkaisut varkaus-, petos- ja pahoinpitelyrikoksissa Ensiksi on syytä todeta, ettei korkein oikeus ole varkaus-, petos- ja pahoinpitelyrikoksia koskevissa ratkaisussaan perustellut rangaistuksen määräämistä juuri muutoin kuin fraasinomaisella rikoslain 6 luvun 4 :n sisällön toistamisella, jolla tarkoitettaneen viitata teonkuvaukseen ja asiassa ilmenneisiin mittaamisen kannalta merkityksellisiin seikkoihin kokonaisuutena niitä tarkemmin erittelemättä. Näissä rikoksissa erillisten mittaamisperustelujen puuttuminen tekee korkeimman oikeuden ratkaisukäytännön selvittämisen työlääksi. Kuitenkin myös esimerkiksi harvinaisempaa tuhotyötä koskevassa ratkaisussa 2004:95 mittaamisratkaisu on perusteltu fraasilausekkeella, vaikka voisi arvella, että juuri harvoin esillä olevien rikosten kohdalla alemman oikeusasteen tuomari pyrkisi selvittämään myös rangaistuskäytäntöä korkeimman oikeuden ratkaisujen avulla. 20
14 4.1 Varkaus Varkauden osalta korkeimman oikeuden nimenomaisia, muutoin kuin suppeasti perusteltuja mittaamiskannanottoja on vain vähän. Kun varkausrikoksia koskevissa ratkaisuissa on lisäksi yleensä ollut kysymys yhteisen rangaistuksen mittaaminen useista vastaajan syyksi luetuista teoista yhdellä kertaa eikä yksikkörangaistuksia ole yleensä eritelty, ei rangaistustasosta tämänkään vuoksi ole helposti saatavissa ohjausta korkeimman oikeuden ratkaisuista. Kysymys varkausrikoksissa on rikostyypistä, jonka esiintymisfrekvenssi on suuri ja jossa rikoksen tunnusmerkistöt teon privilegioidun ja kvalifioidun muodon osalta ohjaavat kiinnittämään huomiota myös mittaamisratkaisuissa anastetun omaisuuden arvoon. Kvalifiointiperusteita ovat lisäksi uhrin avuton tai hädänalainen tila, rikoksentekijän varustautuminen teon toteuttamista varten ampuma-aseella, räjähdysaineella tai muulla näiden kaltaisella vaarallisella välineellä sekä murtautuminen asuttuun asuntoon 16. Ratkaisussa 2001:130 sairaanhoitaja oli anastanut iäkkään potilaan käsilaukusta rahaa markkaa. Teossa oli käytetty hyväksi rikoksen uhrin avutonta tilaa törkeän varkauden tunnusmerkistössä tarkoitetulla tavalla, kun liikuntarajoitteinen potilas oli häntä hoitaneen sairaanhoitajan toimenpitein ollut siirrettynä huoneestaan anastuksen ajaksi. Teon kokonaisarviointiin vaikutti se, että potilaalla oli oikeus luottaa siihen, ettei hänen omaisuutensa sairaalassa joudu henkilökunnan taholta rikoksen kohteeksi. Kokonaisarvioinnissakin raskauttavana seikkana pidettiin, että varkauteen syyllistyi henkilökuntaan kuuluva henkilö tehtäviänsä suorittaessaan ja että anastus tapahtui potilaan avutonta tilaa hyväksi käyttäen. Toisaalta anastettua rahamäärää pidettiin suhteellisen vähäisenä ja rikosta hetken mielijohteesta tehtynä, kun potilas oli tuonut mukanaan varsin suuren määrän rahaa. Varkautta ei pidetty kokonaisuutena arvostellen törkeänä. Rangaistuksen mittaamista on perusteltu toteamalla, että hovioikeuden tuomitsema sakkorangaistus ei ollut riittävä huomioon ottaen erityisesti edellä mainitut teon törkeyteen viittaavat seikat, vaan teko edellytti vankeusrangaistusta. Vankeusrangaistuksen pituuden, 60 päivää, valintaa ei ole erikseen perusteltu. Käräjäoikeus ja hovioikeus olivat tuominneet teosta 60 päiväsakkoa. Ratkaisussa siis punnittiin keskenään teon kvalifiointi- ja privilegiointiperusteita myös osana mittaamisharkintaa. Vankeusrangaistuksen valintaan vaikuttivat erityisesti kvalifiointiperusteinakin laissa mainittu uhrin avuton tila ja teon kokonaisarvioinnissa huomioon otettava potilaan oikeus luottaa siihen, ettei hänen omaisuutensa joudu sairaalan henkilökunnan taholta rikoksen kohteeksi. Omaisuuden arvon, jota toisaalta pidettiin kvalifiointiperusteeksi liian vähäisenä, mutta mukana kannettavaksi rahamääräksi suurena, ja mielijohteenomaisen tekotavan painoarvo lajivalinnassa oli 16 Kouvolan hovioikeuden päivätyssä selvityksessä on muun muassa määritelty anastetun omaisuuden arvon ja tekotapojen perusteella hyvinkin tarkasti, milloin teosta on tuomittu sakko- tai vankeusrangaistus sekä kysymykseen tuleva normaalirangaistusalue. 21
15 vähäisempi. Rahamäärää, joka kuvaa teolla aiheutettua vahinkoa tai vaaraa, lukuun ottamatta kaikki muut lajivalinta ratkaisun perusteena mainitut seikat koskevat tekijän syyllisyyden asteen arviointia ja ovat siis vaikuttaneet sen arviointiin erisuuntaisesti. Ratkaisu ei kuvaa rangaistustasoa, vaan vain huomioon otettavia harkintakriteerejä. Esimerkkinä yksilöidystä mittaamisharkinnasta ratkaisu on hyvin perusteltu. Myöhemminkin, esimerkiksi ratkaisussa 2011:66, mittaamisratkaisua on perusteltu yleensä vain fraasilausekkeella. Ratkaisussa 2011:66 rangaistuksen mittaamisen osalta eniten hovioikeustuomareita kiinnostaneekin korkeimman oikeuden kannanotto siihen, onko rangaistusta alennettava, kun syyksilukeminen muutoksenhakuasteessa muuttuu. Ratkaisussa 2011:66 A oli kolmen viikon aikana yhdeksällä eri kerralla anastanut useasta myymälästä kerrallaan 9,84 57,80 euron arvosta alkoholijuomia, elintarvikkeita ja vaatteita. Ratkaistavana ratkaisun otsikon mukaan oli erityisesti kysymys syyksilukemisesta varkauksina tai näpistyksinä. Mainitsemillaan perusteilla korkein oikeus päätyi katsomaan, että kysymys oli näpistyksistä. Korkein oikeus päätyi ensin siihen, että asiassa oli perusteet rikoslain 6 luvun 5 :n 5 kohdan koventamisperusteen soveltamiseen. Tämän jälkeen on erikseen harkittu, oliko hovioikeuden tuomitseman yhteisen vankeusrangaistuksen muuttamiselle perusteet, kun syyksilukemista oli lievennetty. Korkein oikeus totesi, että joissakin tapauksissa voi olla perusteltua pysyttää rangaistus, vaikka ylempi oikeus lukee saman teon syyksi otsikoltaan lievempänä rikoksena kuin alempi oikeus. Tässä tapauksessa varkauksien katsominen näpistyksiksi oli kuitenkin niin merkittävä muutos syyksilukemisessa, että hovioikeuden tuomitsemaa kuuden kuukauden vankeusrangaistusta oli rikoslain 6 luvun 4 :ssä mainitut mittaamisperusteet huomioon ottaen pidettävä liian ankarana. A:n syyksi nyt luettujen rikosten vahingollisuus ja hänen niistä ilmenevä syyllisyytensä samoin kuin alempien oikeuksien hänen syykseen lukemat muut rikokset ja sovellettu rangaistuksen koventamisperuste huomioon ottaen korkein oikeus piti oikeudenmukaisena rangaistuksena A:lle yhteistä neljän kuukauden vankeusrangaistusta. Rangaistuksen määräämisestä on ollut otsikonkin mukaan kysymys erityisesti ratkaisussa 2010:18. Otsikko on kirjoitettu tyypillisen demonstratiivisen prejudikaatin tapaan Kysymys siitä, mikä merkitys A:n kehitysvammalla on rangaistuksen määräämisessä. Korkeimmassa oikeudessa äänestettiin kysymyksestä vaikuttiko tekijän kehitysvamma lajivalinnan lisäksi myös mittaamiseen. Ratkaisussa 2010:18 oli kysymys siitä, mikä merkitys yli sataan pääosin polkupyöriin kohdistuneisiin varkauksiin sekä yhdeksään liikennetuhotyön yritykseen syyllistyneen A:n kehitysvammalla oli rangaistuksen määräämisessä. Varkausrikoksilla aiheutetun vahingon määrä oli noin euroa. Liikennetuhotyön yrityksissä oli kysymys erilaisten rakennustarvikkeiden ja muun muassa aitaelementin asettamisesta junaradalle niin, että kuudella kerralla juna oli ajanut radalle laitettujen tarvikkeiden yli ja kolmella kerralla pysähtynyt ennen kiskoilla olleita tavaroita. Hovioikeus oli tuominnut A:n yhteiseen yhden vuoden ja viiden kuukauden ehdottomaan vankeusrangaistukseen. Korkein oikeus on ensin todennut, että esitettyjen lääkärin ja psykologien lausuntojen mukaan A:n kyky arvioida erilaisia tilanteita ja tekojen seurauksia jäi huomattavasti tai ainakin selvästi alle hänen todellisen ikänsä, vuotta, edellyttämän tason. Oppivelvol- 22
16 lisuutensa A oli suorittanut peruskoulun harjaantumisopetuksen opetussuunnitelman mukaan. Kehitysvamma oli asteeltaan lievä, mutta olennaista rikosoikeudellisen syyllisyyden kannalta oli, että A:n kyky tekojensa seurausten mieltämiseen oli merkittävästi alentunut. Kun A:n kohdalla oli korostuneesti ollut kysymys ajattelemattomuudesta ja ymmärtämättömyydestä, oli hänen syyllisyytensä tekoihin normaalia vähäisempi. Tästä huolimatta rikosten suuri määrä, asianomistajille aiheutettu vahinko sekä liikennetuhotöiden lähtökohtainen vaarallisuus huomioon ottaen hovioikeuden tuomitsemaa vankeusrangaistusta ei ollut korkeimman oikeuden enemmistön arvioinnin mukaan syytä alentaa. Korkein oikeus kuitenkin katsoi, että rangaistus voitiin tuomita ehdollisena, kun valinta ehdollisen ja ehdottoman vankeuden välillä oli kokonaisharkintaa ja kun rikoskokonaisuuden vakavuudesta huolimatta A:n ensikertalaisuudesta, hänen kehitysvammastaan aiheutuneesta normaalia alhaisemmasta syyllisyydestä sekä hänen nuoresta iästään johtuen rikokset eivät vaatineet ehdottoman rangaistuksen tuomitsemista. Eri mieltä olleet korkeimman oikeuden jäsenet olisivat myös alentaneet yhden vuoden viiden kuukauden vankeusrangaistuksen yhteen vuoteen. Erimielisyyslausunnon mukaan samat A:n henkilöön liittyvät perusteet, jotka puolsivat ehdollista vankeusrangaistusta, oli otettava huomioon myös vankeusrangaistuksen pituutta mitattaessa. Näin ollen erimielisyyslausunnossa katsottiin Ottaen huomioon A:n kehitysvamman ja siitä seuraavan avun ja tuen tarpeen olisi vakiintuneen käytännön mukainen ankara vankeusrangaistus A:n osalta poikkeuksellisen haitallinen. Ratkaisu 2010:18 ei sekään ainakaan ensisijaisesti kuvaa varkausrikosten rangaistustasoa yleensä, vaan on esimerkki siitä miten seikka, tässä kehitysvamma, vaikuttaa kuitenkin välittömästi rangaistuksen mittaamiseen 6 luvun 3 ja 4 :n yleissäännöksien kautta, vaikka se ei riitä varsinaiseksi vastuuvapaus- tai lieventämisperusteeksi. Ehdollisen vankeusrangaistuksen oikeaa pituutta koskeva erimielisyys on korkeimmassa oikeudessa ollut niin suuri, ettei sen merkitys olisi kadonnut mahdollisessa ehdollisen rangaistuksen täytäntöönpanossa ja uuden yhteisen rangaistuksen mittaamisessa rikoslain 7 luvun säännösten mukaisesti. 4.2 Petos Myös petosten osalta korkeimman oikeuden muutoin kuin suppeasti perusteltuja mittaamisratkaisuja on vain vähän. Kysymys on rikostyypistä, jonka esiintymisfrekvenssi on suuri ja jossa teon kvalifioitu tunnusmerkistö ohjaa mittaamisratkaisuissa kiinnittämään huomiota rikoksella tavoitellun hyödyn määrään, luottamuksen väärinkäyttämiseen ja uhrin asemaan. Privilegioitu tunnusmerkistö puolestaan ohjaa kiinnittämään hyödyn määrän lisäksi huomiota rikokseen ja sen tekotapaan kokonaisuutena Kouvolan hovioikeuden selvityksessä on määritelty petosten osalta normaalirangaistusvyöhyke, jonka pääasiallisena kriteerinä on ollut tavoitellun hyödyn määrä. Kuitenkin on myös todettu, että hyötyä selvästi suurempi merkitys on muilla tekijöillä, kuten tekotavalla ja tekijän syyllisyydellä. 23
17 Ratkaisussa 1993:79 syytetty, joka oli luottokaupoilla ja luottokorttia toistuvasti väärinkäyttämällä aiheuttanut useille asianomistajayhtiöille huomattavia vahinkoja, tuomittiin ensikertalaisena ehdottomaan vankeusrangaistukseen. Korkein oikeus hyväksyi hovioikeuden ratkaisun perusteluineen. Hovioikeus oli perustellut lajivalintaa rikosten suurella määrällä, useita kuukausia kestäneellä tekoajalla ja asianomistajille aiheutuneilla huomattavilla vahingoilla. Kahdessatoista kohdassa jatketusta petoksesta tuomitun A:n rangaistus oli 1 vuosi 3 kuukautta 23 päivää. Ratkaisussa 1993:79 kysymys ei ollut teon kvalifioidusta muodosta ja myös vahinkojen määrä voitiin ilman erityisiä perusteita ja ilman riskiä kaksinkertaisen kvalifioinnin kiellon rikkomisesta ottaa sellaisenaan huomioon rangaistuksen mittaamisessa. Rikosten suuri määrä ja pitkä tekoaika kuvaavat toistuvia päätöksiä tehdä rikoksia ja nämä perusteet sopisivat sellaisinaan myös kvalifioidussa tekomuodossa mittaamisratkaisun perusteluiksi. Myös esimerkiksi talousrikoksia koskeneissa ratkaisuissaan 2001:24 ja 25 korkein oikeus on katsonut, kun kysymys oli sellaisen vahingon korvaamisesta, jota vastaavan hyödyn hankkimiseen rikoksilla oli pyritty, ettei huomattava korvausvelvollisuus ollut rangaistuksen ehdollisuutta puoltava seikka. Ratkaisussa 1997:140 A oli katteettomilla lupauksilla, valheellisilla tiedoilla ja asianomistajan mielenterveydellistä häiriötä hyväksikäyttäen erehdyttänyt B:n antamaan itselleen vastikkeetta markkaa, mikä määrä oli kokonaan jäänyt B:n vahingoksi. A:n syyksi oli luettu törkeä petos. Mittaamisratkaisun perusteluina korkein oikeus totesi, että rikos oli jatkunut runsaat kolme ja puoli vuotta ja sen tekotapa ilmensi suunnitelmallisuutta. Lisäksi petos oli kohdistunut henkilöön, joka oli ollut altis taloudelliselle hyväksikäytölle. A oli myös käyttänyt hyväkseen asianomistajan häntä kohtaan tuntemaa luottamusta ja toiveita yhteisestä elämästä. Rikoksella oli aiheutettu huomattava varallisuusvahinko. Näistä rikoksen erityistä moitittavuutta ilmentävistä seikoista huolimatta A:lle tuomittu 1 vuoden 8 kuukauden vankeusrangaistus oli yleiseen rangaistuskäytäntöön nähden liian ankara. Lajivalintaratkaisun perusteluissa korkein oikeus totesi, että mittaamisratkaisun osalta mainitut rikoksen moitittavuutta osoittavat seikat puolsivat rangaistuksen tuomitsemista ehdottomana. Näitä seikkoja vastaan punnittiin seikkoja, jotka puolsivat rangaistuksen ehdollisuutta eli sitä, että A:ta, joka tuomittiin huomattavaan vahingonkorvausvelvollisuuteen, ei ollut tuomittu aikaisemmin rikoksesta rangaistukseen ja että asianomistajalle aiheutunut vahinko ei ollut niin suuri, että se sinänsä vaatisi ehdottoman rangaistuksen määräämistä. Korkein oikeus alensi rangaistuksen 1 vuodeksi ja määräsi sen ehdolliseksi. Esittelijä ja kaksi eri mieltä ollutta jäsentä olisivat määränneet rangaistukseksi 1 vuoden ehdottoman vankeusrangaistuksen. Tapauksessa 1997:140 on mittaamisen osalta siten ollut käsillä rikoslain yleisen osan esitöissä tarkoitettu kaksinkertaisen kvalifioinnin tilanne. A:n syyksi oli luettu törkeä petos, jossa kvalifiointiperusteena oli sekä tavoiteltu huomattava hyöty, asianomistajalle aiheutunut erityisen tuntuva vahinko että asianomistajan erityinen heikkous, ja samat seikat voisivat tulla huomioiduiksi myös mittaamisratkaisussa yleisten mittaamisperiaatteiden kautta. Voimassa olevan rikoslain esitöiden mukaan tällaisessa tilanteessa kvalifiointiperusteen käyttäminen rangaistuksen koventamisperusteena on mahdollista vain, jos sanottu peruste ilmenisi teossa poikkeuksellisen perinpohjaisena. Mittaamisperusteina korkein oikeus ei olekaan maininnut kvalifiointiperusteista 24
18 vahingon tai hyödyn määrää, vaan teon keston ja suunnitelmallisuuden. Kuitenkin asianomistajan erityiseen heikkouteen on viitattu myös mittaamisen yhteydessä. Lajivalinta on puolestaan kokonaisarviointia, jossa myös kaikki kvalifiointiperusteet on mainittu. Voi pohtia, olisiko lopputulos rangaistuslajin osalta ollut toinen, jos kysymys ei olisi ollut ensikertalaisesta tai jos rikos olisi kohdistunut sarjana useisiin asianomistajiin 18. Tässä tapauksessa toisin kuin edellä ratkaisussa 1993:79 ja mainituissa talousrikoksia koskevissa ratkaisuissa huomattava vahingonkorvausvelvollisuus painoi lajivalintaratkaisussa ehdollisen rangaistuksen puolesta. Ilmeisesti harkittiin sitä, miten asianomistajan oikeus korvauksiinsa parhaiten toteutuu. Ratkaisussa 2011:93 oli kysymys törkeän veropetoksen lisäksi muistakin törkeistä velallisen rikoksista. Käsitellessään rangaistuksen määräämisen perusteita korkein oikeus toteaa (kohta 12), että määrättäessä rangaistusta kysymyksessä olevan kaltaisista talousrikoksista, ovat rikoksella tavoiteltu hyöty ja aiheutettu vahinko keskeisiä perusteita rikoksen vahingollisuuden ja vaarallisuuden arvioinnissa. Käsiteltäessä tavoitellun hyödyn määrää mittaamisperusteena oli kuitenkin arvioitava myös sen seikan merkitystä, että H:n syyksi luetuissa rikoksissa oli ollut kysymys pääosin samoista ohimyynneistä kertyneistä varoista. Tekijän huomattavaa syyllisyyttä kuitenkin osoittivat perustelujen kohdan 17 mukaan H:n menettelyn selvä lainvastaisuus, oikeudettoman hyödyn hankkimistavoite, pitkä tekoaika ja rikoksentekoa koskevien päätösten lukuisuus eli samantapaiset osatekijät kuin edellä petosrikosten osalta. 4.3 Pahoinpitely Pahoinpitelyrikoksissa privilegioidun ja kvalifioidun tekomuodon tunnusmerkistöjen erot ohjaavat kiinnittämään rangaistuksen mittaamisessa huomiota teon seurauksiin, tekotavan raakuuteen tai julmuuteen sekä tekovälineeseen. Varkaus- ja petosrikoksista poiketen pahoinpitelyjä koskevissa ratkaisuissa korkeimmassa oikeudessa rangaistuksen mittaamiseen on kiinnitetty erityistä huomiota ja mittaamisratkaisujen perustelut pahoinpitelyrikoksissa ovat selvästi seikkaperäisempiä kuin edellä varkaus- ja petosrikoksissa. Useita ratkaisuja on myös annettu nimenomaisesti vain mittaamiskysymyksistä 19. Ratkaisussa 2008:85 Toni R oli kadulla tehnyt Joni T:lle ruumiillista väkivaltaa jalalla murjomalla ja potkimalla useita kertoja maassa maannutta ja tajuntansa menettänyttä T:tä päähän seurauksin, että T:lle oli aiheutunut vaikea ruumiinvamma ja hengenvaarallinen tila. Rikos oli tehty erityisen raa alla ja julmalla tavalla ja se oli myös kokonaisuutena arvostellen törkeä. Käräjäoikeus oli rikoslain 6 luvun 5 :n 5 kohdan koventamisperustetta soveltaen tuominnut R:n vankeuteen 6 vuodeksi 6 kuukaudeksi. Korkeimmassa Ks. Helsingin hovioikeuden tuomio nro 154 asiassa R 11/305. Kouvolan hovioikeuden selvityksessä pahoinpitelylle on määritelty normaalirangaistusalueet käytetyn väkivallan ja aiheutuneiden vammojen perusteella. Erikseen on korostettu tilanteita, joissa mittaamisratkaisu on poikkeuksellinen. Tällaisina seikkoina on mainittu muun muassa uhrin provosointi tai myötävaikutus, teon tarkoitus ja tavoite suhteessa toteutuneeseen seuraamukseen. 25
19 oikeudessa R vaati, että rangaistusta alennetaan, koska se hänen mielestään oli liian ankara verrattuna vastaavista teoista yleensä tuomittuihin rangaistuksiin. Korkein oikeus totesi, että rangaistuskäytännön yhtenäisyyteen pyrittäessä käsillä olevaa tapausta oli verrattava muihin samanlaisiin tekoihin. Arviointia vaikeutti kuitenkin se, että törkeät pahoinpitelyt poikkeavat usein toisistaan merkittävästi niin rikoksen vahingollisuuden ja vaarallisuuden kuin siitä ilmenevän tekijän syyllisyydenkin kannalta. Juuri tämän vuoksi rangaistusasteikko oli määrätty laajaksi. Korkein oikeus totesi, että suurin osa törkeistä pahoinpitelyistä tuomituista rangaistuksista sijoittui tilastollisesti rangaistusasteikon alimpaan neljännekseen. Moitittavuudeltaan erityisen törkeitä pahoinpitelyitä esiintyi kuitenkin varsin vähän. Sen vuoksi korkein oikeus katsoi, ettei tilastollisesta aineistosta juurikaan saada johtoa arvioitaessa rangaistuskäytäntöä. Korkein oikeus vertaili käsillä ollutta tapausta aiemmin törkeistä pahoinpitelyistä antamiinsa ratkaisuihin 2005:63 ja 2005:134 sekä tapon yritystä koskeneeseen ratkaisuun 2002:3. Korkein oikeus totesi ensin, että R:n teolle ei ollut motiivia, vaan T oli valikoitunut uhriksi sattumanvaraisesti. R oli kohdistanut potkut ja jalalla murjomisen T:n päähän vielä, kun tämä oli maannut kadulla tajuntansa menettäneenä ja puolustuskyvyttömänä. Lopetettuaan potkimisen R oli poistunut paikalta T:n tilasta välittämättä. T:lle aiheutunut kallo-aivovamma oli erittäin vaikea ja se oli aiheuttanut välittömän hengenvaaran. T:n kuolema oli estynyt vain sattumanvaraisista syistä. Aivovammasta tulisi jäämään T:lle pysyviä neurologisia ja neuropsykologisia haittoja. R:n syyksi luettu teko oli siten hyvin vahingollinen ja vaarallinen. Teossa käytetty väkivalta oli ollut poikkeuksellisen julmaa ja raakaa ja se osoitti R:ssä erityistä syyllisyyttä. Teko oli kokonaisuutena arvostellen poikkeuksellisen törkeä ja sitä voitiin pitää ratkaisussa 2002:3 esillä ollutta tapon yritystäkin selvästi vahingollisempana. Lisäksi rangaistusta oli kovennettava rikoslain 6 luvun 5 :n 5 kohdan nojalla. Korkeimman oikeuden enemmistö päätyi hyväksymään alempien oikeusasteiden tuomitseman 6 vuoden 6 kuukauden vankeusrangaistuksen. Eri mieltä ollut oikeusneuvos katsoi myös, että kyseinen pahoinpitely oli tekotavaltaan ja seurauksiltaan erityisen vaarallinen ja vahingollinen. Jos päähän kohdistetaan voimakasta väkivaltaa, voidaan varautua varsin vakaviin seurauksiin. Toisaalta kyse oli tekotavasta, jonka tarkat seuraukset eivät tavallisesti ole tekijän kontrollissa. Satunnaisilla seikoilla saattoi olla huomattavaa merkitystä. Oli siten mahdollista, että tekijän syyllisyys joihinkin syntyviin vammoihin oli vain tuottamusta. Ainakaan tarkoitustahallisuus ei välttämättä ulottunut kaikkiin vammoihin. Myös eri mieltä ollut jäsen katsoi, että T:n kallo- ja aivovammat olivat vakavia, mutta T oli kuitenkin alkanut toipua eikä ollut vielä mahdollista arvioida, tulisiko T:lle jäämään olennaista pysyvää toimintakyvyn vajausta ja, jos jäisi, millaista. Eri mieltä ollut jäsen katsoi, että alempien oikeuksien tuomitsema rangaistus ylitti tuntuvasti törkeiden pahoinpitelyjen kohdalla oikeuskäytännössä noudatetun rangaistustason ja myös tapon yrityksestä keskimäärin tuomittavat rangaistukset. Vaikka tekojen eroavuuksien vuoksi oli vaikea tehdä tarkkoja johtopäätöksiä rangaistuskäytännöstä, oli rangaistus rangaistuskäytännön ja muiden rangaistuksen mittaamiseen vaikuttavien seikkojen perusteella arvioiden liian ankara ja se tuli alentaa viideksi vuodeksi vankeutta. Enemmistön perusteluissa teon poikkeuksellinen raakuus ja julmuus vaikutti syyksi lukemisen lisäksi myös mittaamisratkaisun perusteluna. Mielenkiintoisin ero enemmistön ja eri mieltä olleen jäsenen lausunnon välillä koskee tekijän syyllisyysarviointia teon seurausten osalta. Äänestyslausunnossa esitetty kannanotto vastaa rikoslain yleisen osan esitöissä esitettyä mahdollisuutta jyvittää tahallisuutta myös syyksi lue- 26
20 tun menettelyn sisällä tarkemmin. Tältä osin kysymys on osaltaan myös erilaisesta näytön arvioinnista. Vastaajan syyksi luetun teon erityispiirteet ja tuomitun rangaistuksen taso tekevät ratkaisusta kuitenkin niin poikkeuksellisen, ettei ratkaisulla on pahoinpitelyjutuissa suurta ohjausarvoa rangaistustason osalta. Ratkaisu lieneekin tarkoitettu demonstratiiviseksi esimerkiksi poikkeuksellisesta mittaamistilanteesta ja mahdollisesti myös kannanotoksi siihen suuntaan, että pahoinpitelyrikoksissa rangaistusasteikkoa voidaan käyttää myös yläpään osalta. Ratkaisussa 2010:36 A oli lyönyt 6,3 kilon painoisella metallirunkoisella ravintolatuolilla B:tä päähän aiheuttaen B:lle päälaelle V-muotoisen haavan. Rangaistuksen määräämisessä (kohta 11) korkein oikeus on kiinnittänyt huomiota B:lle aiheutuneeseen vammaan ja siihen, että painavalla tuolilla päähän kohdistettu lyönti olisi voinut aiheuttaa uhrille pysyvän päänsisäisen vamman, jolloin teko oli aiheutunutta seuraamusta merkittävästi vaarallisempi. Teolle ei ollut ilmennyt mitään lieventäviä perusteita. Näiden seikkojen vuoksi tuomittavan rangaistuksen tuli olla tavanomaista ankarampi. Koventamisperusteen soveltaminen huomioon ottaen korkein oikeus piti oikeudenmukaisena rangaistuksensa pahoinpitelystä 10 kuukautta vankeutta. Tästä teosta ja A:n syyksi luetuista muista rikoksista tuomittiin yhteensä vankeutta 1 vuosi. Ratkaisussa 2010:36 on siten mittaamisen perusteena viitattu aiheutuneen vamman lisäksi teon aiheuttamaan potentiaaliseen vaaraan. Poikkeuksellista ratkaisussa on, että teosta tuomittava yksikkörangaistus on mainittu erikseen ennen yhteisen rangaistuksen lopputuloksen toteamista. Ratkaisussa 2011:53 A oli tuomittu B:hen kohdistuneesta törkeästä pahoinpitelystä. A oli lyönyt B:tä nyrkeillä päähän. Vaikka teossa ei ollut käytetty asetta, oli A aiheuttanut B:lle useita vakavia ja pysyviä fyysisiä, psyykkisiä ja kosmeettisia vahinkoja, jotka osoittivat, että käytetty väkivalta oli ollut voimakasta. Väkivalta oli kohdistettu lattialla maanneen B:n päähän ja teon jälkeen A oli jättänyt tajuttoman B:n yksin kotiinsa. Tämän jälkeen A oli ottanut käyttöönsä B:n auton ja ajanut päihtyneenä sen ulos tieltä seurauksin, että auto tuhoutui. Ajo oli aiheuttanut konkreettista vaaraa ulkopuolisille. Tekojen vahingollisuuteen ja vaarallisuuteen sekä A:n syyllisyyteen nähden oikeudenmukainen rangaistus oli 1 vuosi 8 kuukautta vankeutta. Tämän jälkeen korkein oikeus arvioi erikseen valinnan ehdollisen ja ehdottoman vankeuden välillä. Tässä suhteessa korkein oikeus otti huomioon, että A oli ollut teot tehdessään 20-vuotias. A oli kertonut olevansa vakituisessa työssä ja asuvansa toisella paikkakunnalla sekä olleensa syyllistymättä uusiin rikoksiin. Tekojen vakavuuteen ja A:n syyllisyyteen nähden korkein oikeus arvioi, että vain ehdoton vankeusrangaistus tuli kyseeseen. Ratkaisun 2011:53 informaatioarvoa heikentää se, että rangaistuksen mittaamisperusteluja ei ole eroteltu pahoinpitelyn ja liikennerikoksen osalta toisistaan. Huomiota kuitenkin erityisesti kiinnittävät lajivalinnan perusteet. Valinta ehdollisen ja ehdottoman vankeusrangaistuksen välillä on kokonaisarviointia, jossa huomioon otettavia seikkoja ovat rikoksen vakavuus, rikoksesta ilmenevä tekijän syyllisyys ja tekijän aikaisempi rikollisuus. Lain esitöiden mukaan kahden vuoden ylärajaa lähestyvissä rangaistuksissa pitäisi löytyä erityisiä syitä ehdollisen vankeusrangaistuksen tueksi. Tässä tapauksessa tällaisina mahdollisina erityisinä, mutta riittämättöminä syinä näyt- 27
LAJIVALINTA EHDOLLISEN JA EHDOTTOMAN VANKEUSRANGAISTUKSEN VÄLILLÄ
Kirsi Kohonen LAJIVALINTA EHDOLLISEN JA EHDOTTOMAN VANKEUSRANGAISTUKSEN VÄLILLÄ ERITYISESTI VÄKIVALTARIKOKSISSA 1. Aiheen rajaus Kirjoituksessa tarkastellaan lajivalintaa ehdollisen ja ehdottoman vankeusrangaistuksen
Rikosten keskinäinen yhteys ja muut yhteisen rangaistuksen mittaamisperusteet
Jukka Ketola Rikosten keskinäinen yhteys ja muut yhteisen rangaistuksen mittaamisperusteet 1. Johdanto Yhtenäisrangaistusjärjestelmään siirtymisestä on tänä vuonna kulunut 20 vuotta 1, joten ei ole liian
Rangaistuksen määrääminen talousrikoksissa
Rangaistuksen määrääminen talousrikoksissa Helsingin hovioikeuspiirin laatuhanke 2015 Työryhmä KäT Minna Hällström (pj.) AA Olli Etelämäki Kis Seita Heinström KäT Joachim Holmström KäT Tuomo Kare KäT Pirjo
RANGAISTUSKÄYTÄNTÖ REKISTERIMERKINTÄRIKOKSISSA ELINA RUUSKANEN
RANGAISTUSKÄYTÄNTÖ REKISTERIMERKINTÄRIKOKSISSA ELINA RUUSKANEN POLIISIAMMATTIKORKEAKOULUN TIEDOTTEITA 61 / 2007 Poliisiammattikorkeakoulu 2007 Elina Ruuskanen RANGAISTUSKÄYTÄNTÖ REKISTERIMERKINTÄRIKOKSISSA
Tarkastuksessa oli käyty läpi yhteensä 336 käräjäviskaalin ratkaisemaa asiaa.
ANONYMISOITU PÄÄTÖS 04.01.2016 Dnro OKV/1/31/2014 1/6 ASIA Käräjäviskaalin menettely ASIAN VIREILLETULO Hovioikeus toimitti hovioikeusasetuksen 23 :n 2 momentin nojalla hovioikeuden presidentin kirjeellä
Vastavuoroinen tunnustaminen ulkomaisten tuomioiden huomioon ottaminen rangaistuskäytännössä
Veera Kankaanrinta Vastavuoroinen tunnustaminen ulkomaisten tuomioiden huomioon ottaminen rangaistuskäytännössä 1. Kysymyksenasettelusta Vastavuoroisen tunnustamisen periaate on yksi eu-rikosoikeudellisen
Lieventävistä ja ankaroittavista asianhaaroista raiskausrikoksissa
Tiina-Liisa Autio ja Anna Karjala Lieventävistä ja ankaroittavista asianhaaroista raiskausrikoksissa 1. Johdanto Raiskausrikokset ovat kautta aikain kiinnostaneet suurta yleisöä ja mediaa. Viime aikoina
ROVANIEMEN HOVIOIKEUSPIIRIN TUOMIOISTUINTEN LAATUHANK- KEEN TYÖRYHMÄRAPORTTEJA I - II
ROVANIEMEN HOVIOIKEUSPIIRIN TUOMIOISTUINTEN LAATUHANK- KEEN TYÖRYHMÄRAPORTTEJA I - II Rovaniemen hovioikeuspiirin laatuhanke Toimittaja: Käräjätuomari, laatukoordinaattori Pekka Louhelainen, Oulun käräjäoikeus